18. kolovoza u Domovinskom ratu

**Domovinski rat po nadnevcima**: 18. kolovoza u Domovinskom ratu.

- Na izvanrednoj sjednici Vlade i Predsjedništva Sabora Hrvatske predloženo da se Srpska demokratska stranka kao teroristička stavi izvan zakona.

- Prilaze Kninu blokirale samozvane naoružane straže.

- Radio Knin i Tanjug javili da je oko 18 sati predsjednik Skupštine općine Knin dr. Milan Babić proglasio na području općine ratno stanje. Babić kasnije opovrgnuo vijest da je proglasio ratno stanje.

- U Sarajevu, pred više od deset tisuća delegata i gostiju u Skenderiji održana osnivačka skupština HDZ-a za Bosnu i Hercegovinu.

- Srpske neregularne jedinice iz Knina prijete napadom na policijsku postaju u Kijevu ako hrvatska policija ne napusti selo u roku od 48 sati.

- Oklopna vozila JNA prelaze most preko Save u Staroj Gradišci, hrvatske snage digle most u zrak.

- JNA i srpski teroristi zauzeli Okučane.

- S srpskih terorističkih položaja ispaljeno 30 minobacačkih granata na policijsku postaju u Belom Manastiru.

- Iz JNA kasarni u Petrinji učestalo se puca na Komarevo i Viduševac, kao i na ostala sela na Baniji i Kordunu.

- Papa Ivan Pavao II. u gradu Mariaposc zalaže se za potporu Hrvatskoj.

- KGB pomaže u vojnom puču za svrgavanje sovjetskog predsjednika Mihaila Gorbačova. Vlast u SSSR-u preuzeo Državni komitet za izvanredno stanje.

- Na Slavonski Brod palo 250 najrazornijih granata, a kao posljedica toga sedam poginulih i 14 ranjenih Brođana.

- Mađarska, koja sankcije Vijeća sigurnosti UN protiv Srbije i Crne Gore primjenjuje od lipnja, dosad zbog toga izgubila 300 milijuna dolara, te traži od Vijeća sigurnosti naknadu štete.

- SAD uspostavile pune diplomatske odnose s Hrvatskom, Slovenijom i BiH.

- Bivši poljski ministar Tadeusz Mazowiecki doputovao u Ženevu, gdje će početi istragu o kršenju ljudskih prava na području bivše Jugoslavije.

- Velika Britanija poslati će u BiH do 1.800 vojnika, radi zaštite humanitarnih konvoja.

- Hrvatska neće biti spremna produljiti mandat mirovnim snagama bez razdvajanja mandata i bez poštivanja svih rezolucija Vijeća sigurnosti - odgovor je hrvatskog ministra vanjskih poslova dr. Mate Granića na najnoviji izvještaj glavnog tajnika UN Boutrosa Ghalija Vijeću sigurnosti.

**- Glavni tajnik UN jučer odbacio zahtjev Hrvatske o razdvajanju mandata UNPROFOR-a na tri posebna mandata - za Hrvatsku, BiH i Makedoniju.**

**- Na pregovorima u Ženevi Muslimani nastupaju s dvostrukim kriterijima: za Srbe etničkim, za Hrvate vojnim mjerilima.**

- SAD oštro reagirale na izjave dvojice zapovjednika UNPROFOR-a u BiH, belgijskog generala Briquemonta i britanskog generala Hayesa, koji su, kako kaže Washington, "klevetali učinkovitost zračnih napada" u BiH.

- Trebinjski Srbi, unatoč svih dosadašnjih upozorenja, ponovno, danas ujutro, u dva navrata, ispalili sedam topničkih projektila iz BiH na šire područje Čilipa u Konavlima.

- Armija BiH uputila ultimatum Fikretu Abdiću da se njegove postrojbe u roku od sedam dana moraju svrstati pod zapovjedništvo Vlade u Sarajevu, rečeno na konferenciji za novinare UNPROFOR-a u Sarajevu.

- UNPROFOR oštro prosvjedovao kod hrvatske Vlade zbog nazočnosti pripadnika hrvatske policije unutar zone razdvajanja na kontrolnoj točki Lipovac, što predstavlja kršenje Zagrebačkog sporazuma.

- "Naprosto je utopijski opasno zahtijevati od Hrvatske da se ne definira kao nacionalna, nego kao građanska država", rekao u intervjuu za "Slobodnu Dalmaciju" francuski filozof i pisac Alain Finkelkraut.

- Predsjednik Republike Hrvatske dr. Franjo Tuđman po drugi put u ovom tjednu razgovarao u Zagrebu s pomoćnikom američkog državnog tajnika Richardom Holbrookeom, a glavna tema razgovora bila nova američka mirovna inicijativa. U međuvremenu Holbrooke je u Beogradu razgovarao i sa srbijanskim predsjednikom Slobodanom Miloševićem.

**- Drvar pod kontrolom hrvatskih oružanih snaga, a Trebinje u okruženju. Elitne postrojbe srpske vojske u okolici Drvara, kod Derala, potpuno potučene i rastjerane, a srpski civili napustili oba grada.**

- Hans van den Broek i Javier Solana prekjučer za dlaku izbjegli smrt od srpskih metaka kod Sarajeva, javljeno u nizozemskim medijima. U pratnji UN konvoja vozilo dvojice europskih izaslanika izrešetano mecima sa srpskih položaja.

- Britanska se vlada teško miri s novim odnosom snaga na Balkanu, objašnjenje je diplomata zašto je "Oluja" u Britaniji popraćena neviđenim bijesom na Hrvatsku.

- Stožer vojske bosanskih Srba proglasio provokacijom IFOR-ov plan za uništenje srpskog skladišta streljiva u selu Margetići kod Sokolca i kao "prijetnju daljnjoj provedbi Daytonskog sporazuma".

## Izvori

* Hrvatski informativni centar *Hrvatski spomenar: 11. kolovoza - 20. kolovoza*

 **Napomena:** Ovaj tekst ili jedan njegov dio preuzet je s internetskih stranica Hrvatskog informativnog centra. Vidi Dopusnicu Hrvatskog informativnog centra za Wikipediju na hrvatskome jeziku.